钦定古今图书集成/明伦汇编/闺媛典/第286卷 > 皇清十九 > 孙懋孳继室徐氏
## 钦定古今图书集成/明伦汇编/闺媛典/第286卷 > 皇清十九 > 孙懋孳继室徐氏

按《奉化县志》：“徐氏，别驾孙际会蒙妇，邑庠懋孳继室也。年二十五，夫亡，遗子嗣𫖮甫五岁，女三岁。别驾清宦产殊薄，氏足不逾阈，茹苦自甘，奉祭祀必诚，接长幼有礼，宗族咸矜式之。顺治初，连岁大饥，倾家用物，鬻以糊口，独珍藏遗书示子曰：‘尔父手泽也’。” 初，懋孳寝疾经年，书“力学敦行，乐贫守志” 八字置座间，氏同子女𫗴粥于斯，示不忘训。长女名春，前妇骆氏所出，适周志琛，早寡无子，贫甚，归与同守苦节。母课子读，姊伴妹绩，四壁萧然，泰如也。